Názov projektu:	NP XIV-2Systém zisťovania vzniknutých a zaniknutých pracovných miest a prognózovanie potrieb trhu práce	
Žiadateľ:	Ústredie práce, sociálnych vecí a rodiny	
Celkové výdavky projektu (EUR):	230 509,16	
Požadovaná výška NFP (EUR):	230 509,16	
Dĺžka realizácie aktivít projektu (mesiace):	36	
Umiestnenie projektu (NUTS III):	Bratislavský samosprávny kraj	

Programové obdobie 2007 – 2013

Obsah

1. Úvod
Názov projektu: Systém zisťovania vzniknutých a zaniknutých pracovných miest a prognózovanie potrieb trhu práce

Umiestnenie projektu: Samosprávny kraj / katastre obcí: Bratislavský samosprávny kraj

1.1 Hlavné ciele
Špecifické ciele (výsledky projektu):
1.	Vypracovanie komplexnej metodológie a metodiky štatistického zisťovania, prieskumu a prognózovania (dotazník na získanie údajov o vzniknutých, zaniknutých pracovných miestach a o kvalifikovaných požiadavkách na obsadenie voľného miesta, vytvorenie prognostických modelov 
2.	Vypracovanie metodiky štatistického zisťovania, prieskumov vzniknutých a zaniknutých pracovných miest a prognózovania potrieb trhu práce (prognostické modely),  vrátane periodickej aktualizácie a realizácie zberu a vyhodnotenia údajov. 
3.	Zabezpečenie kontinuálneho pokračovania štvrťročného štatistického zisťovania o pracovných miestach u podnikateľov, vytvorenie kvalitnej celoslovenskej databázy pre ústredné i regionálne orgány štátnej správy a pre skvalitňovanie podnikateľského prostredia v SR. 

Cieľ projektu: 
Poskytovanie dôležitých informácií pre orgány rezortu práce, sociálnych vecí a rodiny a podnikateľské subjekty v SR na znižovanie nezamestnanosti.
Vytvorenie systému na prognózovanie celkových regionálnych potrieb trhu práce predovšetkým na plánovanie a rozpočtovanie štruktúry AOTP potrebných na podporu zlepšenia zamestnateľnosti a zvýšenie zamestnanosti UoZ a ZoZ vzhľadom na vývoj pracovných miest a ich kvalifikačnej štruktúry. Systematické poskytovanie aktuálnych informácií pre účastníkov trhu práce v SR, pre ŠÚ SR a Eurostat.

-  prostredníctvom zavedenia efektívneho systému získavania spoľahlivých informácií z oblasti prognózovania kvalifikačných potrieb zamestnávateľov na zamestnancov na základe prieskumu o pracovných miestach u podnikateľov, ako aj u významných podnikov v súlade s § 12, 32, 40  a 46 zákona 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov (ďalej len zákon o službách zamestnanosti). 

1.2 Žiadateľ
Všeobecné informácie o žiadateľovi: 
Názov žiadateľa:                          Ústredie práce, sociálnych vecí a rodiny
Právna forma:                               rozpočtová organizácia
IČO:                                              30794536
IČ DPH:                                        - 
Sídlo žiadateľa:                            Špitálska  8, 812  67  Bratislava
Číslo bankového účtu:                 7000176235/8180

Používané skratky:
SR  - Slovenská  republika
MPSVR SR  - Ministerstvo práce, sociálnych vecí a rodiny Slovenskej republiky 
ŠÚ SR – Štatistický úrad Slovenskej republiky
Eurostat – Európsky štatistický úrad
MŠ SR -  Ministerstvo školstva Slovenskej republiky 
Ústredie PSVR  -  Ústredie práce, sociálnych vecí a rodiny 
EK – Európska komisia
zákon o službách zamestnanosti  - Zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov 
UoZ  - uchádzač o zamestnanie
ZoZ – záujemca o zamestnanie
úrad PSVR -  úrad práce, sociálnych vecí a rodiny
NSRR -  Národný  strategický referenčný rámec na roky 2007 – 2013 
EU  - Európska únia 
OKEČ – odvetvie , klasifikácia ekonomických činností 
K ZAM – Klasifikácia zamestnaní
ŠÚ SR  - Štatistický úrad Slovenskej republiky
HDP  - hrubý domáci produkt
SK NACE -  Štatistická klasifikácia ekonomických činností podľa Vyhlášky Štatistického úradu Slovenskej republiky
SAV – Slovenská akadémia vied

2. Účelnosť navrhovaného projektu

2.1 Krátky popis existujúcej situácie (max. v rozsahu 1 strany formátu A4)

Štatistické zisťovania v  SR, ako aj v iných krajinách, sledujú ukazovatele o minulých realizovaných udalostiach v SR. V rámci zavedených štatistických zisťovaní v SR sa nesledujú a nevyžadujú od zamestnávateľov v dostatočnej miere údaje o očakávanom vývoji a očakávaných zmenách na trhu práce. 

Ústredie PSVR, MPSVR SR pre zabezpečovanie svojich náročných úloh a zámerov zakotvených v programovom vyhlásení vlády SR a v ďalších legislatívnych normách (napr. v Zákonníku práce, zákona o službách zamestnanosti) ako aj v súvislosti s opatreniami vlády SR na prekonanie dopadov globálnej finančnej krízy, v nadväznosti na Komisiou plánované zavedenie „Monitoru európskeho trhu práce“ s periodickými, aktualizovanými informáciami o krátkodobých trendoch na európskom trhu práce, potrebuje zaviesť efektívny systém na získavanie aktuálnych, spoľahlivých a relevantných údajov o stave a dynamike pracovných miest ako aj kvalifikačných potrebách na zamestnancov, poskytovaných zodpovednými zástupcami (konateľmi, poverenými zástupcami vrcholového manažmentu, napr.  riaditeľmi úseku ľudských zdrojov) najvýznamnejších zamestnávateľských organizácií v SR. V SR je potrebná užšia spolupráca medzi zamestnávateľmi a inými príslušnými inštitúciami, najmä v oblasti rozvoja a zlepšenia ekonomických prognóz a prognóz trhu práce. Takáto spolupráca umožní ďalšie skvalitňovanie podnikateľského prostredia a zvyšovanie pružnosti na trhu práce v SR.

a) Určenie cieľových skupín / užívateľov výsledkov projektu
Zapojené cieľové skupiny: podnikatelia a veľké podniky, štátni poskytovatelia služieb zamestnanosti, neštátni poskytovatelia služieb zamestnanosti, zamestnanci verejných služieb zamestnanosti, zamestnanci neštátnych služieb zamestnanosti, samostatne zárobkovo činné osoby atď. 

Nepriamymi užívateľmi výsledkov projektu:
-  uchádzači  a záujemcovia o zamestnanie, klienti  úradov práce, sociálnych vecí a  rodiny  v rámci BSK,
-   zamestnávatelia využívajúci služby úradov práce sociálnych vecí a rodiny v rámci BSK. 
- poradcovia pre voľbu povolaní, študenti stredných a vysokých škôl. 

b) Charakteristika cieľových skupín / užívateľov výsledku projektu podľa pohlavia, veku, postavenia na trhu práce, dosiahnutého vzdelania a zraniteľnosti 
Nie je relevantné. 

c) charakteristika potrieb cieľovej skupiny
Význam a dôležitosť projektu zvyšujú sprievodné javy, na eliminovanie ktorých je žiadúce uplatňovať a efektívne implementovať všetky aktívne opatrenia trhu práce. Dôležité informácie o tvorbe a zániku pracovných miest, o prognóze vývoja pracovných miest vo významných podnikoch a odvetviach a u podnikateľov sú potrebné pre efektívne plnenie úloh stanovených v opatrení vlády SR na prekonanie dopadov globálnej finančnej krízy, a pre plnenie strednodobých opatrení v Národnom programe reforiem SR na roky 2008-2010 a odporúčaní EK pre SR týkajúcich sa vykonávania politiky zamestnanosti. 

d) Súčasná situácia v oblastiach súvisiacich s výstupmi, výsledkami a dopadmi projektu 
 MPSVR SR, Ústredie  PSVR SR, pre zabezpečovanie svojich náročných úloh a zámerov zakotvených v programovom vyhlásení vlády SR a v ďalších právnych predpisoch (napr. v Zákonníku práce, v novele zákona o službách zamestnanosti a prijatých opatreniach vlády SR na prekonanie dopadov globálnej finančnej krízy, v nadväznosti na Európskou Komisiou plánované zavedenie „Monitoru európskeho trhu práce“ s periodickými, aktualizovanými informáciami o krátkodobých trendoch na európskom trhu práce, potrebuje zaviesť efektívny systém na získavanie aktuálnych, spoľahlivých a relevantných údajov poskytovaných zodpovednými zástupcami (konateľmi, poverenými zástupcami vrcholového manažmentu, napr.  riaditeľmi úseku ľudských zdrojov) najvýznamnejších zamestnávateľských organizácií v SR a konkrétnymi podnikateľmi. Projekt sleduje napĺňanie úloh Lisabonskej stratégie, konkretizovaných v Iniciatíve Nové zručnosti pre lepšie pracovné miesta, ktorá je zameraná na zmiernenie dopadov súčasnej krízy na zamestnanosť (Európska komisia).
Projekt je v súlade s Uznesením vlády SR č. 808 a prijatým Opatrením vlády SR na miernenie následkov globálnej finančnej krízy,  opatrenie č. 8 Zefektívniť aktívne politiky trhu práce a modernizáciu služieb zamestnanosti.

Tab. 1
Cieľová skupina:	Charakteristika	Početnosť:	
podnikatelia a významné podniky, štátni poskytovatelia služieb zamestnanosti, neštátni poskytovatelia služieb zamestnanosti, zamestnanci verejných služieb zamestnanosti, zamestnanci neštátnych služieb zamestnanosti, samostatne zárobkovo činné osoby atď	Riadiaci zamestnanci v oblasti nastavenia aktívnych opatrení na trhu práce v rámci územia BSK

Významní zamestnávatelia

Podnikatelia

	35 

130 

800 

Klienti úradov práce sociálnych vecí a rodiny	UoZ

 ZoZ a iní klienti úradov práce, sociálnych vecí a rodiny

zamestnávatelia 	12 088

867*

58 293	

	* stav k 30.4.2009 za BSK 

Poznámka:  Počet osôb zapojených do podporeného projektu tvoria: významní zamestnávatelia, podnikatelia a experti na oblasť trhu práce , nakoľko len táto skupina bude zapojená do hlavných aktivít projektu. Riadiaci zamestnanci v oblasti nastavenia aktívnych opatrení na trhu práce, UoZ , ZoZ, zamestnávatelia mimo hlavných aktivít a ostatní klienti úradov práce, sociálnych vecí a rodiny sú v rámci cieľovej skupiny, užívateľmi dosiahnutých výsledkov projektu. 

Riadiaci zamestnanci v oblasti nastavenia aktívnych opatrení na trhu práce – tieto výsledky budú využívať riadiaci pracovníci v rámci celej SR, nakoľko napr. legislatívne opatrenia v rámci zákona o službách zamestnanosti sa navrhujú celoplošne pre celé územie SR. 

2.2 Predpokladaná situácia v budúcnosti

Očakávaný stav v oblastiach súvisiacich s výsledkami a dopadmi projektu

Tab. 2
Typ	Názov	Merná jednotka	Východisko 	Plán 	
			hodnota	rok	hodnota	rok	
Výsledok	Počet osôb cieľovej skupiny zapojených do podporených projektov - spolu
	počet	0	07/2009	943	06/2012	
	Počet projektov zameraných na modernizáciu alebo rozšírenie služieb zamestnanosti - verejný sektor	počet	0	07/2009	1	06/2012	
	Počet vytvorených monitorovacích systémov, vypracovaných analýz, výskumov, stratégií, hodnotení v oblasti sociálnej inklúzie	počet	0	07/2009	24	06/2012	
Dopad	Podiel počtu mužov využívajúcich výsledky projektu	%	0 	07/2009	49,48	06/2017	
	Podiel počtu žien využívajúcich výsledky projektu	%	0 	07/2009	50,52	06/2017	

Informácie z odborného prieskumu umožnia:
•	zvyšovať pružnosť v umiestňovaní uchádzačov o zamestnanie,
•	pružne reagovať na prípravu odborníkov, o ktorých je eminentný záujem a deficit u zamestnávateľských organizácií,
•	všetky prieskumy budú mať zakomponované aj rodové hľadisko, v súlade s platnou legislatívou SR.

Najdôležitejším prínosom projektu bude kvalitný súbor aktuálnych a spoľahlivých informácií od zamestnávateľských organizácií v SR podľa ich právnej formy, odvetví, pododvetví, regiónov a územných celkov.

Na základe získaných údajov o predpokladanom stave a vývoji počtu a požiadavkách na kvalifikáciu pracovníkov významných zamestnávateľských organizácií sa bude môcť korigovať nastavenie študijných odborov resp. vzdelávacích kurzov UoZ na úradoch PSVR.  

2.3 Ďalšie využitie výsledkov projektu (max. 1 strana formátu A4)
(uveďte budúce akcie/projekty závislé v príslušnej oblasti /regióne závislé na existencií jeho výsledkov predkladaného projektu. 

Výsledky projektu sa stanú nedeliteľnou súčasťou rozhodovacej agendy úradov PSVR, pomôžu zefektívniť a skvalitniť vykonávané služby úradov PSVR, umožnia zahájiť proces ďalšieho zlepšovania služieb úradu práce najmä v oblasti správneho nastavenia odbornej prípravy UoZ a využívania aktívnych opatrení trhu práce.

Výsledky projektu budú v súlade s Oznámením Komisie KOM (2008) 868 „Nové zručnosti pre nové pracovné miesta, Predvídanie a zosúlaďovanie potrieb trhu práce a zručností“ využité pri hodnotení úloh SR a budú slúžiť na zlepšenie schopnosti prognózovať, predvídať a zosúlaďovať zručnosti a potreby trhu práce.

Výstupy budú pravidelne publikované v elektronickej a papierovej podobe a zasielané na odbor informatiky a štatistiky Ústredia PSVR a na MPSVR SR. 

Výsledky budú obsahovať aj aktualizáciu prognóz potrieb trhu práce pri príprave strategických materiálov v oblasti zamestnanosti a slúžiť pre formulovanie priorít politiky zamestnanosti. 

Projekt tiež pomáha plniť úlohy v súlade so zákonom o službách zamestnanosti v prospech skvalitnenia hlavných činností v oblasti služieb zamestnanosti (§ 32 sprostredkovanie zamestnania, § 40 evidencia voľných pracovných miest, § 46 vzdelávanie a príprava pre trh práce uchádzača o zamestnanie a záujemcu o zamestnanie).
Výsledky projektu budú poskytovať cenné informácie aj  pre nastavenie vzdelávania tak, aby študijné odbory a kurzy zodpovedali potrebám trhu práce. 

2.4 Prínos realizácie projektu (max. 1 strana formátu A4)

Prínos resp. súlad projektu s vecne príslušnými strategickými a plánovacími dokumentmi (PHSR kraja a regiónu, ÚP VÚC, ÚP obce, Národné stratégie – rezortné)
Národný projekt je vypracovaný v súlade s nariadeniami k štrukturálnym fondom a so zameraním Národného strategického referenčného rámca na roky 2007 – 2013 (ďalej NSRR). 
Národný projekt je vypracovaný v súlade s nariadeniami k štrukturálnym fondom a so zameraním NSRR na roky 2007 – 2013. 
Prínos k horizontálnym prioritám
Súlad s horizontálnou prioritou – rovnosť príležitostí. Realizácia projektu prinesie informácie, na základe ktorých budú prijímané opatrenia a návrhy na zvýšenie zamestnanosti, zamestnateľnosti a zníženie nezamestnanosti znevýhodnených uchádzačov o zamestnanie. 

Hlavné prínosy projektu sú najmä v získavaní informácií o:
•	možnosť získania informácií o trendoch vo vývoji pracovných miest
•	zlepšenie informovanosti a predpokladanom dopyte na národnom a regionálnom trhu práce
•	nevyhnutnosť pracovať s informáciami o vývoji pracovných miest a predpokladanom vývoji na trhu práce pre zvýšenie umiestňovania UoZ z evidencie UPSVR a na prípravu UoZ a ZoZ
•	zvýšenie spoľahlivosti UPSVR ako partnera pri riešení problémov na trhu práce
•	získavaní informácií o očakávanom dopyte zamestnávateľských subjektov po pracovníkoch v štruktúre podľa konkrétnych profesií 
•	získavaní informácií o požiadavkách na zabezpečenie praktickej prípravy mladých a znevýhodnených uchádzačov,
•	aktivizácii spolupráce úradov PSVR a zamestnávateľských organizácií na regionálnej a lokálnej úrovni,
•	analýza zozbieraných údajov z rodového hľadiska. 

Medzi prínosy realizácie projektu patrí aj získavanie informácií:  o vytvorených pracovných miestach pre občanov so zdravotným postihnutím, ochote a záujme zamestnávateľských organizácií zamestnávať mladých uchádzačov – t.j. absolventov jednotlivých typov stredných a vysokých škôl, požiadavkách na zabezpečenie praktickej prípravy mladých a znevýhodnených uchádzačov, o potrebách mužov a žien podnikateľov/podnikateliek.
Všetky zozbierané údaje budú zohľadňovať rodové hľadisko. Tieto informácie budú východiskovou bázou pre navrhovanie konkrétnych projektov, opatrení a cieľov na zvyšovanie zamestnanosti a zamestnateľnosti, ako aj znižovanie nezamestnanosti predmetných cieľových skupín. 

Nie je možné uviesť presný počet zapojených mužov a presný  počet zapojených žien, nakoľko projekt bude analyzovať reálnu situáciu. 

Z hľadiska rodovej rovnosti príležitostí budú výsledky  NP XIV – 2 prinášať pozitívne dopady zo všetkých naprojektovaných aktivít. 
V rámci prvej aktivity - štatistické zisťovanie u podnikateľov umožní  odstrániť v súčasnosti existujúcu  absenciu monitorovacieho systému vzniknutých a zaniknutých pracovných miest. Definície a vecné vymedzenia ukazovateľov ako aj dotazníky pre zber údajov a tým aj výstupné tabuľky budú konštruované tak, aby v maximálnej miere zohľadňovali rodové hľadisko. Stratifikácia a aktualizácia primeranej výberovej vzorky podľa vybraných stratifikačných aspektov bude tiež plne rešpektovať rodový pohľad. V nadväznosti na predchádzajúce postupové kroky sa rodové hľadisko premietne aj do výsledkov štvrťročného štatistického zisťovania u podnikateľov.
Prieskum vo významných podnikoch bude mať v rámci druhej aktivity nastavené obdobné postupové kroky ako vo vyššie uvedenej prvej aktivite. To znamená, že tiež bude rodové hľadisko plne rešpektované.
Tretia aktivita v plnej miere využije získané štatistické informácie a poznatky z výsledkov prvých dvoch aktivít. Realizované východiskové analýzy a syntézy  v predmetnej oblasti vytvoria relevantnú platformu pre prognózovanie potrieb trhu práce, zohľadňujúc aj rodové hľadisko. Prognostické výstupy bude možno následne využiť v legislatívnom a rozhodovacom procese v decíznej sfére  Predovšetkým pôjde o návrhy legislatívnych zmien (napr. aj v oblasti rovností príležitostí mužov a žien ako i pre postupné zosúlaďovanie rodinného a pracovného života), odporúčaní, stratégii a politík v oblasti zamestnanosti (napr. ide o zabezpečenie  väzby vzdelávacích systémov s požiadavkami trhu práce) a trhu práce (napr. ide o efektívne zameranie orientácie a nastavenia aktívnych opatrení na trhu práce).  

3. Navrhované riešenie

3.1	Základné predpoklady

Neznalosť prostredia podnikateľov - živnostníkov a neznalosť prostredia potrieb nových pracovných miest v krátkodobom a strednodobom horizonte a potreba využitia týchto informácií ako podklad pre účelové vzdelávanie nezamestnaných pre potreby trhu práce (väzba na NP č. VIII). 
Aktivity číslo 1,2,3 sa bude riešiť dodávateľským spôsobom, kde na základe zákona o verejnom obstarávaní bude vybraný subjekt, ktorý na kľúč zabezpečí vypracovanie nasledovne popísaných výstupov. 
Aktivity číslo 4,5 bude zabezpečovať UPSVaR vo vlastnej réžií - riadenie, monitorovanie a kontrolu projektu. Zamestnanci UPSVaR budú zabezpečovať publicitu projektu (poskytovanie informácií o projekte – podrobnejšie viď v časti 7. Publicita projektu).
Ďalším predpokladom je plnenie Uznesenia vlády č. 808, konkrétne opatrenie vlády SR na zmiernenie následkov globálnej finančnej krízy,  opatrenie č. 8 Zefektívniť aktívne politiky trhu práce a modernizáciu služieb zamestnanosti.

Základné predpoklady pre realizáciu projektu sú vytvorené:
- zákonom č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov,
-	zákonom o službách zamestnanosti ,
-	efektívnou spoluprácou a podporou všetkých relevantných strán a osôb zúčastnených na tomto procese (Ústredia PSVR, úradov PSVR, MPSVR SR, spravodajských jednotiek realizátora),
-	v Národnom programe reforiem Slovenskej republiky na roky  2008 – 2010.

3.2 Navrhované aktivity projektu
Aktivity projektu:
Hlavné aktivity (odporúča sa max. počet 8 hlavných aktivít) - jednotlivé činnosti/etapy tvoriace aktivitu vrátane míľnikov (ak relevantné), ukazovateľ výstupu na začiatku a konci aktivity, zabezpečenie realizácie (dodávka prác, tovarov a služieb, vlastná činnosť, činnosť partnera), účastníkov aktivity (z cieľových skupiny) ak relevantné.
Podporné aktivity

Aktivity projektu vychádzajú z poznatkov získaných zberom údajov z iných štátov ale aj z domácich zisťovaní. Pri prieskume u významných zamestnávateľov sa predpokladá spôsob zberu – osobný rozhovor expertom, pri štatistickom zisťovaní u podnikateľov sa predpokladá telefonický rozhovor, webová aplikácia a štatistický formulár. Navrhnuté aktivity zachytávajú celú oblasť činností nevyhnutných pre úspešné realizovanie štatistického zisťovania a prieskumu. Prieskum u významných zamestnávateľov – osobné rokovania expertov so spravodajskými jednotkami.

Aktivita č. 1
Štatistické zisťovanie u podnikateľov
•	Vypracovanie komplexnej  metodológie a metodiky štatistického zisťovania u podnikateľov
•	Výber zamestnávateľských subjektov pre  štatistické zisťovanie o pracovných miestach u podnikateľov
•	Zber údajov
•	Spracovanie a výsledky zo štvrťročného štatistického zisťovania u podnikateľov
•	Zber údajov prostredníctvom dotazníkov

Aktivita č. 2
Prieskum   vo významných podnikoch
•	Vypracovanie komplexnej  metodológie a metodiky pre zber údajov
•	Výber zamestnávateľských subjektov pre  prieskum  u významných zamestnávateľov
•	Zber údajov
•	Spracovanie a výsledky z prieskumu vo významných podnikoch

Aktivita č. 3
Prognózovanie potrieb trhu práce
•	Analýza súčasného stavu
•	Vypracovanie krátkodobých a strednodobých prognóz v oblasti trhu práce

SUMÁR AKTIVÍT časti Štatistické zisťovania, prieskumy a prognózovanie.

Aktivita č. 1
Štatistické zisťovanie u  podnikateľov
Vypracovanie komplexnej  metodológie a metodiky štatistického zisťovania u podnikateľov	
Výber zamestnávateľských subjektov pre   prieskum o pracovných miestach u podnikateľov	
Zber údajov	
Spracovanie a analýza výsledkov štvrťročného štatistického zisťovania	
1) výstup č. 1
Spracovanie metodológie a metodiky. Termín: do 3 mesiacov od podpisu zmluvy spôsob a forma preberania – preberací protokol, 4 ks výstupu v papierovej forme  a zaslanie elektronickej formy emailom Ústrediu práce, sociálnych vecí a rodiny – vecne príslušnému odboru Informatiky a štatistiky. Dokumentácia bude uschovávaná v projektovej zložke v písomnej podobe  na sekcii ESF, ako aj na odbore Informatiky a štatistiky v písomnej a elektronickej podobe. 
2) výstup č. 2 až č. 12 Analýza výsledkov a spracovanie čiastkových a záverečných správ štatistického zisťovania.
Termín: (do 3 mesiacov od skončenia kalendárneho štvrťroku po podpise zmluvy, spôsob a forma preberania – preberací protokol, 4 ks výstupu v papierovej forme  a zaslanie elektronickej formy výstupu emailom. 
Nasledujúce výstupy vždy do 3 mesiacov od skončenia kalendárneho štvrťroku, posledný výstup za 1. štvrťrok 2012 bude odovzdaný do 30. júna 2012.
Záverečná správa  bude odovzdaná v termíne do 31. júla 2012.
Priemerný počet oslovených subjektov (spravodajských jednotiek) – 6300. 	

Aktivita č. 2
Prieskum u významných zamestnávateľov
Vypracovanie pre komplexnej  metodológie a metodiky zber údajov 	
Výber zamestnávateľských subjektov pre  prieskum  u významných zamestnávateľov	
Zber údajov	
Spracovanie a analýza výsledkov prieskumu za rok 	
1) výstup č. 1
Spracovanie metodológie a metodiky.. Termín: do 31. marca 2010, spôsob a forma preberania – preberací protokol, 4 ks výstupu v papierovej forme  a zaslanie elektronickej formy emailom.
2) výstup č. 2 Analýza a spracovanie výsledkov z pilotného prieskumu (výstup bude slúžiť na overenie a dokončenie metodiky prieskumu). Termín: do 30. novembra 2009
3) výstup č. 3 až č. 7 Analýza výsledkov a spracovanie čiastkových a záverečných správ prieskumov.
Termíny: do 30. júna a 30. novembra 2010 a 2011, 30. júna 2012. Spôsob a forma preberania – preberací protokol, 4 ks výstupu v papierovej forme  a zaslanie elektronickej formy výstupu emailom. 
Záverečná správa  bude odovzdaná v termíne do 31. júla 2012.
Priemerný počet oslovených subjektov (spravodajských jednotiek) – 500. 	

Aktivita č. 3
Prognózovanie potrieb trhu práce
Analýza súčasného stavu	
Vypracovanie metodiky prognózovania potrieb trhu práce v SR	
Vypracovanie krátkodobých a strednodobých prognóz v oblasti trhu práce	
1) výstup č. 1
Analýza súčasného stavu. Termín: do 31. marca 2010 spôsob a forma preberania – preberací protokol, 4 ks výstupu v papierovej forme  a zaslanie elektronickej formy emailom.
2) výstup č. 2. Vypracovanie metodiky prognózovania potrieb trhu práce v SR 
Termíny: do 31. mája 2010,. Spôsob a forma preberania – preberací protokol, 4 ks výstupu v papierovej forme  a zaslanie elektronickej formy výstupu emailom. 
3) výstup č. 3 – č. 9. Vypracovanie krátkodobých a strednodobých prognóz v oblasti trhu práce.
Termín krátkodobých prognóz: do 31. júla 2010, 31. januára 2011, 31. júla 2011, 31. januára 2012 a 30. júna 2012 
Termín strednodobých prognóz: 31. júla 2011 a 30. júna 2012 
Spôsob a forma preberania – preberací protokol, 4 ks výstupu v papierovej forme  a zaslanie elektronickej formy výstupu emailom. 
Vypracované krátkodobé prognózy budú mať časový horizont 1 rok, strednodobé prognózy budú s časových horizontom 3 roky.
Záverečná správa  bude odovzdaná v termíne do 31. júla 2012.

Podporné aktivity
Aktivita č. 4  Riadenie projektu
Ústredie -  bude v rámci implementácie projektu zabezpečovať riadiacu, koordinačnú a metodickú činnosť podľa interných manuálov Ústredia PSVR. 
Zabezpečované aktivity:
a)  riadenie projektu
b)  monitorovanie projektu
c)  kontrolu projektu

   Aktivita č. 5
Publicita a informovanosť
Ústredie bude počas celej implementácie projektu zabezpečovať publicitu projektu s cieľom poskytovania základných informácii o implementácií projektu. 

         Tab. 3
Aktivita	Väzba na merateľný ukazovateľ výsledku	Merná jednotka	Počet jednotiek	
Aktivita 1 – Štatistické zisťovanie u podnikateľov 	Súbory hodnoverných ukazovateľov zo štvrťročného Štatistického zisťovania u podnikateľov	počet	11	
Aktivita 2 – Prieskum vo významných podnikoch	Súbory hodnoverných ukazovateľov z prieskumu vo významných podnikoch	počet	6	
Aktivita 3– Prognózovanie potrieb trhu práce	Prognózy	počet	7	
Podporná aktivita č. 4
Riadenie projektu	Počet predložených správ a prognóz
	počet	24
	
Podporná aktivita č. 5
Publicita a informovanosť	 Workshop	počet	3